F’laqgħa li kellu dalgħodu l-Papa Franġisku mal-President ta’ Malta George Abela, spikkat għal darb’oħra s-sitwazzjoni fir-reġjun tal-Mediterrann, b’mod partikolari l-fenomenu tal-immigrazzjoni mill-Afrika ta’ Fuq lejn l-Ewropa. Matul il-laqgħa ta’ bejniethom, li skont is-Sala Stampa tal-Vatican, saret fi klima kordjali ħafna, ġew imfakkra l-għeruq profondi tal-Kristjaneżmu fl-istorja, fil-kultura u fil-ħajja tal-poplu Malti,  kif ukoll ir-relazzjonijiet tajbin bejn il-Vatikan u Malta fejn issemmew ukoll iż-żjajar pastorali li għamlu l-Papa Gwanni Pawlu II u Benedittu XVI. B’mod partikolari saret referenza għall-kontribuzzjoni li l-Knisja Kattolika għandha fil-oqsma tal-edukazzjoni u l-ħarsien soċjali, kif ukoll għall-ftehim milħuq dan l-aħħar bejn il-Vatikan u Malta b’ħarsa għal kollaborazzjoni aktar b’saħħitha għas-servizz tal-ġid komuni. Fl-aħħar nett saret referenza għall-kontribut ta’ Malta fl-Unjoni Ewropea, kif ukoll għal bosta sitwazzjonijiet fir-reġjun tal-Mediterran, mhux l-inqas fuq il-fenomenu tal-immigrazzjoni lejn l-Ewropa li jinvolvi l-isforzi tal-Knisja u l-Gvern. L-aġenzija tal-aħbarijiet Taljana Ansa iddedikat servizz ta’ disa’ ritratti għaż-żjara tal-President Abela għand il-Papa b’enfasi partikolari għall-mumenti teneri li wera man-neputijiet tal-president, Luca u Giorgia’